Nuwe plastiese chirurgie installeer bra onder die vel | SARIE
Nuwe plastiese chirurgie installeer bra onder die vel	deur SARIE.com-span
’n Nuwe vorm van plastiese chirurgie beloof fermer borste wat jonk lyk en hul vorm behou. Die prosedure is reeds in Europa goedgekeur, berig die Independent. Lees die volledige berig hier. Hierdie nuwe uitkyk op borsinplantings is nog nie in Amerika en die res van die wêreld goedgekeur nie, maar dokters glo dat dit ’n vinnige en permanente manier is om borste hul vorm te laat behou. Die prosedure duur net 45 minute.
Die eerste toetse is in 2009 in België gedoen en meer as 50 prosedures is reeds reg oor Europa uitgevoer. Dié “interne bra” is toe goedgekeur om in Europa verkoop te word.
Kenners meen dit is nog te vroeg om vas te stel of hierdie “interne bra’s” die effek van hangborste sal teenwerk.
Wat dink jy van hierdie “interne bra’s”? Sal jy die operasie kry indien dit in Suid-Afrika uitgevoer word? Lewer kommentaar op ons Facebook– of Twitter-blad.